CELEX: 32017D0621(01)
Language: ro
Date: 2017-06-16 00:00:00
Title: Decizia de punere în aplicare a Comisiei din 16 iunie 2017 privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol conform articolului 105 din Regulamentul (UE) nr. 1308/2013 al Parlamentului European și al Consiliului [Dealurile Zarandului (IGP)]

21.6.2017   
            
            
               RO
            
            
               Jurnalul Oficial al Uniunii Europene
            
            
               C 197/3
            
         DECIZIA DE PUNERE ÎN APLICARE A COMISIEI
   din 16 iunie 2017
   privind publicarea în Jurnalul Oficial al Uniunii Europene a unei cereri de modificare a caietului de sarcini al unei denumiri din sectorul vitivinicol conform articolului 105 din Regulamentul (UE) nr. 1308/2013 al Parlamentului European și al Consiliului [Dealurile Zarandului (IGP)]
   (2017/C 197/04)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 97 alineatul (3),
   întrucât:
   
               (1)
            
            
               România a depus o cerere de modificare a caietului de sarcini al denumirii „Dealurile Zarandului” în conformitate cu articolul 105 din Regulamentul (UE) nr. 1308/2013.
            
         
               (2)
            
            
               Comisia a examinat cererea și a ajuns la concluzia că sunt îndeplinite condițiile prevăzute la articolele 93-96, la articolul 97 alineatul (1) și la articolele 100, 101 și 102 din Regulamentul (UE) nr. 1308/2013.
            
         
               (3)
            
            
               Pentru a se permite prezentarea declarațiilor de opoziție în conformitate cu articolul 98 din Regulamentul (UE) nr. 1308/2013, cererea de modificare a caietului de sarcini al denumirii „Dealurile Zarandului” ar trebui publicată în Jurnalul Oficial al Uniunii Europene,
            
         DECIDE:
   Articol unic
   În conformitate cu articolul 105 din Regulamentul (UE) nr. 1308/2013, cererea de modificare a caietului de sarcini pentru denumirea „Dealurile Zarandului” (IGP) figurează în anexa la prezenta decizie.
   În conformitate cu articolul 98 din Regulamentul (UE) nr. 1308/2013, prin publicarea prezentei decizii se conferă dreptul de opoziție la modificarea caietului de sarcini menționat la primul paragraf din prezentul articol, timp de două luni de la data publicării acesteia în Jurnalul Oficial al Uniunii Europene.
   
      Adoptată la Bruxelles, 16 iunie 2017.
      
         
            Pentru Comisie
         
         Phil HOGAN
         
            Membru al Comisiei
         
      
   
   
      (1)  JO L 347, 20.12.2013, p. 671.
   
      ANEXĂ
      CERERE PENTRU O NOUĂ MODIFICARE A CAIETULUI DE SARCINI AL PRODUSULUI
      
         „DEALURILE ZARANDULUI”
      
      
         PGI-RO-A0031-AM01
      
      
         Data depunerii: 28.5.2015
      
      1.   Normele aplicabile modificării
      
      Articolul 105 din Regulamentul nr. 1308/2013 – Modificare care nu este minoră
      2.   Descrierea și justificarea modificării
      
      2.1.   Modificarea ariei delimitate
      
      Aria delimitată pentru producerea vinurilor cu indicația geografică „Dealurile Zarandului” care se întinde pe teritoriul județului Arad, se completează cu localitățile Zăbrani, Neudorf, Frumușeni, Cruceni, Fiscut, Firiteaz, Hunedoara Timișană, Dud și Agrișu Mare. Prin urmare, configurația zonei geografice definitive pentru care este solicitată protecția vinurilor cu indicație geografică va fi următoarea:
      Județul Arad, podgoria Miniș-Măderat, cu centrele viticole:
      Miniș, cu localitățile:
      
                  —
               
               
                  orașul Lipova (localitățile Lipova și Radna)
               
            
                  —
               
               
                  Zăbrani (satele Zăbrani și Neudorf)
               
            
                  —
               
               
                  Frumușeni (satul Frumușeni)
               
            
                  —
               
               
                  Păuliș (satele Păuliș și Barațca)
               
            
                  —
               
               
                  Ghioroc (satele Miniș, Ghioroc și Cuvin)
               
            
                  —
               
               
                  Covăsânț (satul Covăsânț)
               
            Măderat, cu localitățile:
      
                  —
               
               
                  Șiria (satele Șiria, Galșa și Mâsca)
               
            
                  —
               
               
                  Orașul Pâncota (localitatea Pâncota și satul Măderat)
               
            
                  —
               
               
                  Târnova (satele Târnova, Dud, Agrișu mare și Drauț)
               
            
                  —
               
               
                  Orașul Ineu (localitatea Ineu și satul Mocrea)
               
            
                  —
               
               
                  Șilindia (satele Șilindia, Satu Mic și Luguzău)
               
            Dealul Viilor, cu localitățile:
      
                  —
               
               
                  Șagu (satele Șagu, Cruceni, Fiscut, Firiteaz și Hunedoara Timișană)
               
            Dorobanți, cu localitățile:
      
                  —
               
               
                  Curtici (satul Dorobanți)
               
            Vinurile albe obținute în aria localităților Lipova, Zăbrani și Neudorf au mineralitatea și savoarea tipică vinurilor ce provin din zona sudică a podgoriei Miniș-Măderat. Belșugul recoltei menține aciditatea la cote relativ ridicate, temperată fiind ușor, la primul contact, cu arome primare bine conturate. Vinurile roșii, în schimb, păstrează specificul de intensitate a culorii caracteristic întregii podgorii Miniș-Măderat: o tentă de violaceu, pe un fond de roșu rubiniu întunecat și strălucitor totodată. Vinurile sunt extractive. Conform statisticilor din anii 2012, 2013 și 2014 ale ONVPV, vinurile albe pot atinge niveluri de extract sec de 19-20 g/l (Sauvignon), iar cele roșii pot ajunge la 27,55 g/l (Cabernet Sauvignon). Vinurile care provin din partea nordică a podgoriei (Dud, Agrișu Mare, Luguzău) sunt mai fine și cu aciditate mai pregnantă, pe fondul aceleiași extractivități marcante: 19,44 g/l la vinurile albe (Pinot gris și Sauvignon) și 27,63 g/l la vinurile roșii (Merlot).
      Descrierea vinurilor produse în localitățile care completează arealul aduce precizări privind particularitățile analitice si organoleptice ale vinurilor. O analiză comparativă a ultimilor 4 ani de recoltă între vinurile produse din câteva soiuri cultivate și în vechiul areal și în localitățile nou introduse în areal ne arată că: la soiul Mustoasă de Măderat, tăria alcoolică naturală este în intervalul 11,76-12,30 % alcool, aciditatea totală este de 6,0 g/l acid tartric, extractul sec total este în intervalul 18,15-19,85 g/l; la soiul Riesling italian, tăria alcoolică naturală este în intervalul 10,60-12,35 % alcool, aciditatea totală este în intervalul 5,20-6,30 g/l acid tartric, extractul sec total este în intervalul 17,20-21,10 g/l; la soiul Merlot, tăria alcoolică dobândită natural este în intervalul 12,50-13,00 % alcool, aciditatea totală este în intervalul 6,10-6,50 g/l acid tartric, extractul sec total este în intervalul 24,65-27,55 g/l; iar la soiul Cabernet Sauvignon, tăria alcoolică dobândită natural este în intervalul 12,20-12,60 % alcool, aciditatea totală este în intervalul 4,70-6,69 g/l acid tartric, extractul sec total este în intervalul 20,63-24,75 g/l. Asemănări semnificative în ceea ce privește prospețimea și gustul fructat s-au constatat la soiurile albe cultivate în localitățile Lipova, Radna, Zăbrani, Neudorf, Păuliș, Barațca. O evidențiere a aromelor secundare la soiurile albe aproape similar se observă la vinurile care provin din plantațiile situate în localitățile Șagu, Cruceni, Fiscut, Firiteaz, Hunedoara Timișană, Frumușeni. Solul brun și cernoziomic dă vinuri extractive, corpolente și pline de savoare, în localitățile Șilindia, Satu Mic, Luguzău, Dud, Agrișu Mare. Nu întâmplător pe aceste meleaguri s-a cultivat viță-de-vie din cele mai vechi timpuri.
      Atât înțelegerea politicii europene în ceea ce privește protecția ariilor delimitate de indicația geografică, cât și lipsa unor forme asociative ale producătorilor de vinuri la data aderării țării noastre la Uniunea Europeană au dus la omiterea introducerii unor localități cu tradiție veche, producătoare de vinuri de calitate specifice arealului Dealurile Zarandului.
      DOCUMENT UNIC
      1.   Denumirea (denumirile) propusă (propuse) pentru înregistrare
      
      Dealurile Zarandului
      2.   Tip de indicație geografică
      
      IGP – Indicație geografică protejată
      3.   Categorii de produse vitivinicole
      
      
               
                  1.
               
               
                  Vin
               
            4.   Descrierea vinului (vinurilor)
      
      
         Caracteristici analitice și organoleptice
      
      
                  —
               
               
                  tărie alcoolică totală și dobândită: minimum 10,0 % în volume
               
            
                  —
               
               
                  aciditate totală (acid tartric): minimum 4,5 g/l
               
            
                  —
               
               
                  aciditate volatilă (acid acetic): maximum 1,2 g/l
               
            
                  —
               
               
                  extract sec nereducător: minimum 17 g/l
               
            
                  —
               
               
                  dioxid de sulf total: maximum 300 mg/l
               
            
                  —
               
               
                  dioxid de sulf liber: maximum 60 mg/l
               
            1.   Muscat Ottonel:
      
                  —
               
               
                  Aspect: limpede, strălucitor
               
            
                  —
               
               
                  Culoare: galben-pai sau galben intens, în funcție de calitatea strugurilor la recoltare
               
            
                  —
               
               
                  Miros: nuanțe florale, delicate, aroma tipică de muscat, la recoltele din nordul podgoriei
               
            
                  —
               
               
                  Gust: tipic de muscat, cu o plăcută nuanță de catifelare. Corecție de aciditate necesară.
               
            2.   Traminer roz:
      
                  —
               
               
                  Aspect: limpede
               
            
                  —
               
               
                  Culoare: verde-gălbui
               
            
                  —
               
               
                  Miros: aroma petalelor de trandafir, dobândită mai ales la recoltele din zona localității Păuliș
               
            
                  —
               
               
                  Gust: specific, de fân proaspăt cosit
               
            3.   Sauvignon:
      
                  —
               
               
                  Aspect: limpede, plăcut
               
            
                  —
               
               
                  Culoare: galben-pal cu reflexe verzui
               
            
                  —
               
               
                  Miros: de floare de viță-de-vie
               
            
                  —
               
               
                  Gust: fructuos, plăcut acid, armonios
               
            4.   Pinot Gris:
      
                  —
               
               
                  Aspect: limpede
               
            
                  —
               
               
                  Culoare: alb-verzui, cu reflexe ușor gălbui
               
            
                  —
               
               
                  Miros: de măr de vară
               
            
                  —
               
               
                  Gust: plin, cu nuanță de coajă de pâine coaptă
               
            5.   Fetească regală:
      
                  —
               
               
                  Aspect: limpede
               
            
                  —
               
               
                  Culoare: galben-verzuie
               
            
                  —
               
               
                  Miros: aromă de măr de vară acrișor, oglindind conținutul bogat în minerale al solului scheletic
               
            
                  —
               
               
                  Gust: savuros, bine conturat, reflectând specificul zonei de nord a podgoriei
               
            6.   Fetească albă:
      
                  —
               
               
                  Aspect: limpede
               
            
                  —
               
               
                  Culoare: galben-verzuie
               
            
                  —
               
               
                  Miros: aromă de măr și floare de viță-de-vie
               
            
                  —
               
               
                  Gust: plăcut, bine conturat, tipic
               
            7.   Riesling italian:
      
                  —
               
               
                  Aspect: limpede
               
            
                  —
               
               
                  Culoare: alb-verzui
               
            
                  —
               
               
                  Miros: nu are aromă primară specifică
               
            
                  —
               
               
                  Gust: savuros, vinos, cu multă prospețime, cu aciditate plăcută
               
            8.   Riesling de Rhin:
      
                  —
               
               
                  Aspect: limpede
               
            
                  —
               
               
                  Culoare: alb-verzui, tipică
               
            
                  —
               
               
                  Miros: nu are aromă primară pregnantă
               
            
                  —
               
               
                  Gust: vinos, proaspăt, plăcut acid
               
            9.   Chardonnay:
      
                  —
               
               
                  Aspect: limpede, translucid
               
            
                  —
               
               
                  Culoare: galben-auriu
               
            
                  —
               
               
                  Miros: aromă de flori de salcâm și de fân cosit
               
            
                  —
               
               
                  Gust: plăcut, floral, cu aciditate moale
               
            10.   Mustoasă de Măderat
      
                  —
               
               
                  Aspect: limpede, plăcut
               
            
                  —
               
               
                  Culoare: galben-verzuie, ca felia de lămâie, sugerând un gust ușor acrișor
               
            
                  —
               
               
                  Miros: aromă de măr verde necopt, cu note de floare de viță-de-vie, în special în zonele în care producția este mai scăzută față de standardul soiului
               
            
                  —
               
               
                  Gust: proaspăt, răcoros, vioi, datorită acidității ridicate, mai ales în zonele cu niveluri de producție semnificative
               
            11.   Furmint:
      
                  —
               
               
                  Aspect: limpede
               
            
                  —
               
               
                  Culoare: alb-verzui, cu reflexe galben pal
               
            
                  —
               
               
                  Miros: aromă primară de fructe exotice
               
            
                  —
               
               
                  Gust: plăcut, ca un fruct exotic suculent, original.
               
            12.   Furmint de Miniș:
      
                  —
               
               
                  Aspect: limpede
               
            
                  —
               
               
                  Culoare: alb-verzui, cu reflexe galben-lămâie
               
            
                  —
               
               
                  Miros: aromă de fructe exotice
               
            
                  —
               
               
                  Gust: plăcut, proaspăt, de fruct tropical suculent, tipic.
               
            13.   Cabernet Sauvignon:
      
                  —
               
               
                  Aspect: limpede
               
            
                  —
               
               
                  Culoare: roșu-rubiniu intens, cu reflexe puternic albăstrui, la strugurii culeși în zona de la Covăsânț către Lipova, care este favorabilă soiurilor roșii
               
            
                  —
               
               
                  Miros: aromă distinctă de vegetație sălbatică și de iarbă
               
            
                  —
               
               
                  Gust: ca vin tânăr este prea aspru, taninos, buruienos și chiar neconsumabil, necesitând minimum 2 ani de maturare în butoi. Evoluează pozitiv în timpul maturării, devenind plăcut catifelat, rotund și mai delicat. Aciditatea mai ridicată comparativ cu alte podgorii, precum și extractul generos îi măresc durabilitatea, asigurându-i prospețimea în timp.
               
            14.   Merlot:
      
                  —
               
               
                  Aspect: limpede
               
            
                  —
               
               
                  Culoare: roșu-rubiniu, strălucitor, cu nuanțe de teracotă după învechire
               
            
                  —
               
               
                  Miros: aromă plăcută de fructe de pădure, zmeură sălbatică, dobândind prin maturare note de stejar și vanilie
               
            
                  —
               
               
                  Gust: astringența este mai temperată ca la Cabernet Sauvignon, catifelarea fiind specifică acestui soi, care prin învechire capătă un buchet atrăgător
               
            15.   Pinot noir:
      
                  —
               
               
                  Aspect: limpede
               
            
                  —
               
               
                  Culoare: roșu-vișiniu închis, strălucitor
               
            
                  —
               
               
                  Miros: aromă care trece de la cireașă la căpșună pe măsură ce vinul se învechește
               
            
                  —
               
               
                  Gust: catifelat, delicat, complex și prețios, constant mai ales în sudul podgoriei
               
            16.   Fetească neagră:
      
                  —
               
               
                  Aspect: limpede
               
            
                  —
               
               
                  Culoare: roșu-granat, intens
               
            
                  —
               
               
                  Miros: aromă complexă, originală, cu notă florală autentică
               
            
                  —
               
               
                  Gust: bine constituit, plăcut și suficient de corpolent, savuros și atractiv
               
            17.   Burgund Mare
      
                  —
               
               
                  Aspect: limpede
               
            
                  —
               
               
                  Culoare: roșu-granat, cu nuanțe violacee, intens colorat, etalonul fiind în recoltele din zona de la Covăsânț către Lipova
               
            
                  —
               
               
                  Miros: aromă de fructe de pădure coapte: mure și afine
               
            
                  —
               
               
                  Gust: echilibrat, consistent, lipsit de agresivitate
               
            18.   Syrah:
      
                  —
               
               
                  Aspect: limpede
               
            
                  —
               
               
                  Culoare: roșu-aprins
               
            
                  —
               
               
                  Miros: buchet floral, cu arome foarte intense de condimente
               
            
                  —
               
               
                  Gust: consistent, cu nuanțe de smochine și astringență fină
               
            19.   Novac:
      
                  —
               
               
                  Aspect: limpede, transparent
               
            
                  —
               
               
                  Culoare: roșu-rubiniu intens, cu reflexii violacee
               
            
                  —
               
               
                  Miros: buchet de afine, arome picante de piper negru
               
            
                  —
               
               
                  Gust: tanin bine integrat, consistent, cu aciditate fină
               
            20.   Portugais bleu:
      
                  —
               
               
                  Aspect: limpede
               
            
                  —
               
               
                  Culoare: roșu-cărămiziu intens
               
            
                  —
               
               
                  Miros: buchet de fructe roșii, agrișe, coacăze
               
            
                  —
               
               
                  Gust: suav, puțin taninos, cu aciditate fină, se recoltează primul și păstrează tipicitatea mai ales în zona specifică soiurilor roșii
               
            21.   Sangiovese
      
                  —
               
               
                  Aspect: limpede
               
            
                  —
               
               
                  Culoare: roșu-vișiniu
               
            
                  —
               
               
                  Miros: buchet de fructe de pădure și strugure, bine conturate la recoltele provenind din nordul podgoriei
               
            
                  —
               
               
                  Gust: taninos, cu aciditate fină, sprinten, ușor
               
            22.   Cadarcă:
      
                  —
               
               
                  Aspect: limpede
               
            
                  —
               
               
                  Culoare: roșu-aprins
               
            
                  —
               
               
                  Miros: aromă de fructe de pădure
               
            
                  —
               
               
                  Gust: catifelat, ușor acid și cu gust fin astringent
               
            Caracteristici analitice generale
      
                  Tăria alcoolică dobândită minimă (în % volum)
               
               
                  10
               
            
                  Aciditatea totală minimă
               
               
                  4,5  g pe litru, exprimată în acid tartric
               
            
                  Aciditate volatilă maximă (în grame pe litru)
               
               
                  1,2 
               
            
                  Cantitatea totală maximă de dioxid de sulf (în miligrame pe litru)
               
               
                  300
               
            5.   Practici oenologice
      
      (a)   Practici enologice esențiale
      
      
         Practici enologice
      
      Restricție relevantă privind producerea vinurilor
      Mărirea tăriei alcoolice naturale se poate face numai în condițiile legislației în vigoare. Creșterea tăriei alcoolice totale naturale exprimate în % volume alcool se poate realiza numai prin:
      
                  (a)
               
               
                  adaos de must de struguri concentrat sau de must de struguri concentrat rectificat, în cazul strugurilor proaspeți, al mustului de struguri parțial fermentat sau al vinului nou aflat încă în fermentație;
               
            
                  (b)
               
               
                  adaos de must de struguri concentrat sau de must de struguri concentrat rectificat sau prin concentrare parțială, inclusiv osmoză inversă, în cazul mustului de struguri.
               
            Nu este admis adaosul de zaharoză în vederea producerii vinurilor cu indicație geografică „Dealurile Zarandului”.
      (b)   Producții maxime
      
      Producția de struguri: soiurile Fetească regală, Mustoasă de Măderat, Portugais bleu și Sangiovese
      15 000 kg de struguri pe hectar
      Producția de struguri: soiurile Furmint, Furmint de Miniș, Riesling de Rhin, Riesling italian, Merlot, Fetească neagră și Novac
      12 500 hl pe hectar
      Producția de struguri: soiurile Burgund mare, Cadarcă, Fetească albă
      12 500 hl pe hectar
      Producția de struguri: soiurile Muscat Ottonel, Pinot gris, Chardonnay, Sauvignon, Traminer roz, Cabernet Sauvignon, Pinot noir și Syrah
      10 000 hl pe hectar
      Producția de vin, la vinurile albe
      95 hl pe hectar
      Producția de vin, la vinurile roșii, roze, aromate
      85 hl pe hectar
      6.   Aria delimitată
      
      Județul Arad, podgoria Miniș-Măderat, centrele:
      Miniș, cu localitățile:
      
                  —
               
               
                  oraș Lipova (Lipova și Radna)
               
            
                  —
               
               
                  Zăbrani (satele Zăbrani și Neudorf)
               
            
                  —
               
               
                  Frumușeni (satul Frumușeni)
               
            
                  —
               
               
                  Păuliș (satele Păuliș și Barațca)
               
            
                  —
               
               
                  Ghioroc (satele Miniș, Ghioroc și Cuvin)
               
            
                  —
               
               
                  Covăsânț (satul Covăsânț)
               
            Măderat, cu localitățile:
      
                  —
               
               
                  Șiria (satele Șiria, Galșa și Mâsca)
               
            
                  —
               
               
                  Orașul Pâncota (Pâncota și sat Măderat)
               
            
                  —
               
               
                  Târnova (satele Târnova, Dud, Agrișu mare și Drauț)
               
            
                  —
               
               
                  Oraș Ineu (Ineu și satul Mocrea)
               
            
                  —
               
               
                  Șilindia (satele Șilindia, Satu Mic și Luguzău)
               
            Dealul Viilor, cu localitățile:
      
                  —
               
               
                  Șagu (satele Șagu, Cruceni, Fiscut, Firiteaz și Hunedoara Timișană)
               
            Dorobanți, cu localitățile:
      
                  —
               
               
                  Curtici (satul Dorobanți)
               
            7.   Soiurile principale de struguri de vin
      
      
                   
               
               
                  Cadarcă N
               
            
                   
               
               
                  Burgund Mare N
               
            
                   
               
               
                  Pinot Gris G
               
            
                   
               
               
                  Fetească neagră N
               
            
                   
               
               
                  Muscat Ottonel B
               
            
                   
               
               
                  Cabernet Sauvignon N
               
            
                   
               
               
                  Sauvignon B
               
            
                   
               
               
                  Merlot N
               
            
                   
               
               
                  Fetească regală B
               
            
                   
               
               
                  Fetească albă B
               
            
                   
               
               
                  Furmint de Miniș B
               
            
                   
               
               
                  Furmint B
               
            
                   
               
               
                  Chardonnay B
               
            
                   
               
               
                  Novac N
               
            
                   
               
               
                  Mustoasă de Măderat B
               
            
                   
               
               
                  Syrah N
               
            
                   
               
               
                  Sangiovese N
               
            
                   
               
               
                  Traminer Roz Rs
               
            
                   
               
               
                  Riesling italian B
               
            
                   
               
               
                  Riesling de Rhin B
               
            
                   
               
               
                  Portugais Bleu N
               
            
                   
               
               
                  Pinot Noir N
               
            8.   Descrierea legăturii (legăturilor)
      
      
         Legătura cu aria delimitată
      
      Factorul natural caracteristic este zona colinară, terminațiile Dealurilor Zarandului, cu soluri scheletice, bogate în fier și microelemente. Aceste intrânduri între dealuri determină o varietate de situații topoclimatice, specifice plaiurilor viticole din acest areal, în condiții similare de poziționare geoclimatică și soi cultivat.
      Plantațiile viticole beneficiază de expoziție predominant sudică, cu excepții sud-vest sau sud-est. Prin urmare, plantații viticole individuale diferite, situate la aceeași latitudine și longitudine, pe care se cultivă același soi de struguri, se deosebesc unele de altele printr-o diversitate de caracteristici topoclimatice. Pantele abrupte, terasate pentru cultivarea viței-de-vie, fragmentează și frânează forța vânturilor și curenților reci. Pe timp calm, prin încălzirea versanților, este asigurată o circulație domoală a aerului, favorabilă desfășurării proceselor fiziologice ale plantelor și acumulărilor calitative în boabele de struguri. Pantele previn stagnarea excesului de apă, înlesnind încălzirea solului și prevenind instalarea putregaiului cenușiu al strugurilor.
      Microclimatul cu influențe mediteraneene aduce în zonă primăveri timpurii și umede și toamne lungi, călduroase și uscate. Date ecoclimatice: temperatura medie anuală: 11,2 °C, precipitațiile anuale totale: 644 mm, suma temperaturilor active: 3 291 °C, durata totală a perioadelor însorite: 1 490, suma precipitațiilor active: 365 mm. Media din ultimii 10 ani a umidității relative a aerului este de circa 75 %. Vinurile obținute pe solurile scheletice, feruginoase, au o culoare roșie strălucitoare, cu reflexe rubiniu-închis și sunt foarte generoase, expresive.
      Aprecierea organoleptică a vinurilor de pe Dealurile Zarandului scoate în evidență o bogată intensitate colorantă la soiurile roșii, cu puternice reflexe albăstrui ca vinuri tinere, trecând spre nuanțe cărămizii pe măsura maturării. De la gustul aspru, taninos, ca vin tânăr, se ajunge la un vin echilibrat, viguros, plăcut, corpolent și catifelat, pe măsura învechirii.
      Vinurile albe obținute în aria localităților Lipova, Zăbrani și Neudorf au mineralitatea și savoarea tipică vinurilor ce provin din zona sudică a podgoriei Miniș-Măderat. Belșugul recoltei menține aciditatea la cote relativ ridicate, temperată fiind ușor, la primul contact, cu arome primare bine conturate. Vinurile roșii, în schimb, păstrează specificul de intensitate a culorii caracteristic întregii podgorii Miniș-Măderat: o tentă de violaceu, pe un fond de roșu rubiniu întunecat și strălucitor totodată. Vinurile sunt extractive. Conform statisticilor din anii 2012, 2013 și 2014 ale ONVPV, vinurile albe pot atinge niveluri de extract sec de 19-20 g/l (Sauvignon), iar cele roșii pot ajunge la 27,55 g/l (Cabernet Sauvignon). Vinurile care provin din partea nordică a podgoriei (Dud, Agrișu Mare, Luguzău) sunt mai fine și cu aciditate mai pregnantă, pe fondul aceleiași extractivități marcante: 19,44 g/l la vinurile albe (Pinot gris și Sauvignon) și 27,63 g/l la vinurile roșii (Merlot).
      Descrierea vinurilor produse în localitățile care completează arealul aduce precizări privind particularitățile analitice si organoleptice ale vinurilor. O analiză comparativă a ultimilor 4 ani de recoltă între vinurile produse din câteva soiuri cultivate și în vechiul areal și în localitățile nou introduse în areal ne arată că: la soiul Mustoasă de Măderat, tăria alcoolică naturală este în intervalul 11,76-12,30 % alcool, aciditatea totală este de 6,0 g/l acid tartric, extractul sec total este în intervalul 18,15-19,85 g/l; la soiul Riesling italian, tăria alcoolică naturală variază între 10,60-12,35 % alcool, aciditatea totală 5,20-6,30 g/l acid tartric, extract sec total 17,20-21,10 g/l; la soiul Merlot, tăria alcoolică naturală este în intervalul 12,50-13,00 % alcool, aciditatea totală este în intervalul 6,10-6,50 g/l acid tartric, extractul sec total este în intervalul 24,65-27,55 g/l; iar la soiul Cabernet Sauvignon, tăria alcoolică dobândită natural este în intervalul 12,20-12,60 % alcool, aciditatea totală este în intervalul 4,70-6,69 g/l acid tartric, extractul sec total este în intervalul 20,63-24,75 g/l. Asemănări semnificative în ceea ce privește prospețimea și gustul fructat s-au constatat la soiurile albe cultivate în localitățile Lipova, Radna, Zăbrani, Neudorf, Păuliș, Barațca. O evidențiere a aromelor secundare la soiurile albe aproape similar se observă la vinurile care provin din plantațiile situate în localitățile Șagu, Cruceni, Fiscut, Firiteaz, Hunedoara Timișană, Frumușeni. Solul brun și cernoziomic dă vinuri extractive, corpolente și pline de savoare, în localitățile Șilindia, Satu Mic, Luguzău, Dud, Agrișu Mare. Nu întâmplător pe aceste meleaguri s-a cultivat viță-de-vie din cele mai vechi timpuri.
      9.   Condiții suplimentare esențiale
      
      
         Cadru juridic
      
      În legislația națională
      
         Tipul condiției suplimentare:
      
      Dispoziții suplimentare privind etichetarea
      
         Descrierea condiției:
      
      Fără dispoziții suplimentare.
      10.   Link către caietul de sarcini al produsului
      
      http://www.onvpv.ro/sites/default/files/caiet_de_sarcini_ig_dealurile_zarandului_modif_cf_notif_133_2016_accept_changes_18032016.pdf